CELEX: 62018TB0755
Language: bg
Date: 2020-08-20 00:00:00
Title: Дело T-755/18: Определение на Общия съд от 20 август 2020 г. — FL Brüterei M-V и др./Комисия (Жалба за отмяна и искане за обезщетение — Биологично земеделие — Животновъдство — Изключения от разпоредбите за производството, свързани с липса на биологични земеделски ресурси — Използване на отгледани по небиологичен начин животни — Удължаване на периода на прилагане на изключенията от разпоредбите за производството — Липса на пряко засягане — Липса на достатъчно съществено нарушение на правна норма, която предоставя права на частноправните субекти — Жалба, която частично е явно недопустима и частично е явно лишена от всякакво правно основание)

3.11.2020   
            
            
               BG
            
            
               Официален вестник на Европейския съюз
            
            
               C 371/10
            
         
      Определение на Общия съд от 20 август 2020 г. — FL Brüterei M-V и др./Комисия
      (Дело T-755/18) (1)
      
      (Жалба за отмяна и искане за обезщетение - Биологично земеделие - Животновъдство - Изключения от разпоредбите за производството, свързани с липса на биологични земеделски ресурси - Използване на отгледани по небиологичен начин животни - Удължаване на периода на прилагане на изключенията от разпоредбите за производството - Липса на пряко засягане - Липса на достатъчно съществено нарушение на правна норма, която предоставя права на частноправните субекти - Жалба, която частично е явно недопустима и частично е явно лишена от всякакво правно основание)
      (2020/C 371/09)
      Език на производството: немски
      
         Страни
      
      
         Жалбоподатели: FL Brüterei M-V GmbH (Финкентал, Германия), Erdegut GmbH (Финкентал), Ökofarm Groß Markow GmbH (Лелкендорф, Германия) (представител: H. Schmidt, avocat)
      
         Ответник: Европейска комисия (представители: A. Dawes, B. Eggers и B. Hofstötter, agents)
      
         Предмет
      
      От една страна, искане на основание член 263 ДФЕС за отмяна на член 1, параграф 4 от Регламент за изпълнение (ЕС) 2018/1584 на Комисията от 22 октомври 2018 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 264, 2018, стр. 1), и от друга, искане на основание член 268 ДФЕС за обезщетение, на първо място, за вредата, която жалбоподателите твърдят, че са понесли поради приемането на цитирания член, и на второ място, на вредата, която FL Brüterei M-V твърди, че е понесло поради факта, че Комисията не осигурила спазването от властите в Нидерландия на член 42 от Регламент (ЕО) № 889/2008 на Комисията от 5 септември 2008 година за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 2008 г., стр. 1).
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда FL Brüterei M-V GmbH, Erdegut GmbH и Ökofarm Groß Markow GmbH да заплатят съдебните разноски.
               
            
         (1)  ОВ C 93, 11.3.2019 г.